Góð aðsókn er að tjaldsvæðum landsins enda margir á faraldsfæti um helgina. Erlendir ferðamenn hafa verið áberandi á tjaldsvæðum landsins það sem af er sumri en Íslendingum fjölgar í júlí og í ágúst.
Góða veðrið í fyrra togaði ferðaþyrsta Íslendinga til Austurlands. Það var met sumar hjá okkur, segir Heiður Vigfúsdóttir framkvæmdastjóri Austurfarar sem rekur tjaldsvæðin á Egilsstöðum. Aðsóknin í sumar hefur verið góð en þó ekki jafn góð í fyrra. Þá voru Íslendingar í meirihluta en erlendum ferðamönnum hefur fjölgað mikið. Birna Möll Atladóttir landeigandi Breiðavíkur við Látrabjarg segir að sumarið hafi verið mjög gott "þrátt fyrir að hún sé enn að bíða eftir sumrinu. Hún segir að tjaldsvæðið sé fullt um þessa helgi. Hér eru um 170-180 manns sem er mesti fjöldi það sem af er ári. Birna Mjöll segir að næstu vikur lofi góðu en þegar nær dregur september minnkar aðsóknin. Á Blönduósi eru rúmlega hundrað gestir á tjaldsvæðinu. Þar hefur aðsókn verði meiri í ár en í fyrra. Hrafnhildur Ævarsdóttir þjóðgarðsvörður í Skaftafelli lætur vel af aðsókn. Hún segir að miðað við aðsókn það sem af er sumri megi gera ráð fyrir mörgum gestum yfir háannatímann.
Traffíkin er bara ágæt það er búið að vera hér stórviðburður í bænum um helgina, eða eiginlega margir og töluvert af fólki hjá okkur þó svo að við höfum oft séð fleiri að þá erum við með töluvert af fólki.
Segir Ásgeir Hreiðarsson framkvæmdastjóri tjaldsvæðanna við Hamra í Kjarnaskógi á Akureyri. Þar er hægt að taka við allt að tvö þúsund og fimm hundruð manns. Hann segir að verðlagið hafi hækkað lítillega frá því í fyrra.
Það er ekkert óeðlilegt að þetta hækki en öðru vísi en annað. Þið hafið samt sem áður ekki verið að hækka þetta mikið? Nei það er bara lágmarkshækkanir til að mæta auknum kostnaði. Ég held að það hafi hækkað um 100 krónur gistigjaldið frá því í fyrra.
Ásgeir segir að veðrið ráðu miklu um aðsókn
Það má segja að almennt sé hafi veirð mjög góð aðsókn þrátt fyrir veður. Í júní er meira af erlendum ferðamönnum sem stýra fjöldanum en í júlí breytist það því þá eru það að langmestu Íslendingar
Veðrið hefur nú ekki verið að leika við ykkur undanfarnar helgar? Nei það hefur ekki verið nein rjómablíða það verður að segjast alveg eins og er.
Góð aðsókn er að tjaldsvæðum landsins þrátt fyrir að veðrið hafi ekki leikið við landsmenn. Erlendir ferðamenn hafa verið duglegir að nýta sér tjaldsvæðin það sem af er ári.